Bilferja «Eikesdal» hadde plass til fire personbiler og det ble bygget ferjekaier på Øverås og i Eikesdalen. Driften var opprinnelig ved Eikesdalen Dampskipsselskap A/S til dette ble avviklet i 1970 og Møre og Romsdal Fylkesbåtar tok over driften. MF «Mardøla» med plass til 10 biler ble satt inn i 1974. «Mardøla» ble løftet på land ved Nauste med flytende kran leid inn fra Ulsteinvik og fra Nauste fraktet på en spesialvogn til innsjøen. Siste ordinære rute med «Mardøla» gikk 16. november 1990. I sommersesongen går fergen MF «Mardøla» på Eikesdalsvatnet mellom Øverås i nordenden og Eikesdalen i sørenden.